Last saved by: Ďuricová Romana

OKRESNÁ PROKURATÚRA BRATISLAVA II 
Kvetná 13, 820 05 Bratislava 25

Číslo: 1 Pv 28/15/1102-25	Bratislava II 05.01.2017 
EEČ: 2-9-2-2017
U Z N E S E N I E
Trestná vec:	obv. XXXXX
Trestný čin:	prečin: neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona
Rozhodol: 	prokurátorka Okresnej prokuratúry Bratislava II 
Podľa § 215 odsek 2 písmeno a Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX Bratislava, Slovensko
povolanie: nezistené
väzba: nie
ktorý je trestne stíhaný pre trestný čin:
-	prečin: neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
po tom, čo neznámy páchateľ doposiaľ nezisteným spôsobom dňa 08.01.2015 odcudzil z učiteľskej miestnosti v jazykovej škole CLASS na Nevädzovej ul. v Bratislave v čase medzi 18:20 hod až 19:20 hod, z tam odloženej náplecnej tašky okrem iných vecí  aj platobnú kartu spol. SberBank č. XXXXX vydanú k účtu č. XXXXX vedenú na meno poškodeného XXXXX, s ktorou následne obvinený XXXXX vykonal dňa 08.01.2015 v predajni Gastroexpress, ul. Mierová č. 85, Bratislava neoprávnenú platbu v čase 19:04 hod vo výške 5,61€, a v čase 19:21 hod vo výške 16,93€, dňa 08.01.2015 v čase 19:15 hod. v predajni Lidl, ul. Gagarinova, Bratislava, neoprávnenú platbu vo výške 18 €, a dňa 08.01.2015 v predajni Tesco Expres, ul. Kaštieľska č.2, Bratislava, neoprávnenú platbu v čase 19:32 hod vo výške 16,52€, čím týmto konaním obv. XXXXX spôsobil poškodenému XXXXX, nar. XXXXX, trvale bytom XXXXX, XXXXX, škodu vo výške 57,06€
Doplňte skutkovú vetu

trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený.

Odôvodnenie:
Uznesením vyšetrovateľa Okresného riaditeľstva Policajného zboru v Bratislave II., Odbor kriminálnej polície, 4. Oddelenie vyšetrovania pod ČVS: ORP-36/4-VYS-B2-2015 zo dňa 12.01.2015 bolo podľa § 199 ods.1 Trestného poriadku začaté trestné stíhanie a následne podľa § 206 ods.1 Trestného poriadku  uznesením zo dňa 31.12.2015 vznesené obvinenie XXXXX pre prečin neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 ods.1 Trestného zákona, na tom skutkovom základe, ako je uvedený vo výroku tohto uznesenia. Uznesením zo dňa 10.11.2016 bolo XXXXX podľa § 206 ods.5 Trestného poriadku rozšírené obvinenie pre ďalší čiastkový útok. 

V priebehu vyšetrovania bolo jednoznačne preukázané, že obvinený XXXXX sa dopustil stíhaného skutku. Vyplýva to najmä z listinných dôkazov, kamerových záznamov z jednotlivých predajní, kde došlo k výberom, ako aj zo samotného priznania obvineného.

V priebehu vyšetrovania bolo zistené, že obvinený XXXXX bol trestným rozkazom  Okresného súdu Bratislava I sp. zn. 8T 23/15 zo dňa 09.06.2015 právoplatným dňa 07.07.2015 odsúdený pre prečin krádeže podľa § 212 ods.2 písm. a), ods.3 písm. b) v štádiu pokusu podľa § 14 Trestného zákona za čo mu bol uložený nepodmienečný trest odňatia slobody v dĺžke 6 mesiacov s jeho zaradením do Ústavu na výkon trestu so stredným stupňom stráženia. Následne bol trestným rozkazom Okresného súdu Bratislava V sp. zn. 3T 25/15 zo dňa 02.07.2015, právoplatného dňa 25.07.2015 odsúdený pre prečin krádeže podľa § 212 ods.2 písm. a), ods.3 písm. b) Trestného zákona za čo mu bol uložený nepodmienečný trest odňatia slobody v dĺžke 1 rok a 3 mesiace s jeho zaradením do Ústavu na výkon trestu so stredným stupňom stráženia. Obvinený XXXXX si v súčasnosti odpykáva obidva vyššie uvedené tresty odňatia slobody, v trvaní až do 19.02.2018.

Podľa § 215 ods. 2 písm. a) Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený. Podľa § 219 ods. 1 Trestného zákona by v prípade preukázania viny hrozil obvinenému XXXXX trest odňatia slobody 1 až 5 rokov. Vyššie uvedený nepodmienečné tresty odňatia slobody v trvaní 1 roka a 9 mesiacov, ktoré boli obvinenému XXXXX právoplatne uložené považujem vzhľadom na prevýchovu obvineného a závažnosť spáchania trestného činu za dostatočný.  

Vzhľadom na vyššie uvedené skutočnosti, najmä na predchádzajúci uložený trest mám za to, že zastavenie trestného stíhania z dôvodov uvedených v 215 ods. 2 písm. a/ Tr. por. je opodstatnené a preto som rozhodla tak, ako je uvedené v enunciáte tohto uznesenia.
Doplňte text
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok (§ 185 a nasl. Tr. por.). V trestnom stíhaní sa pokračuje, ak obvinený vyhlási do troch dní od doručenia uznesenia, že na prejednaní veci trvá.

JUDr. Romana Ďuricová 
prokurátorka